open-index/open-wikipedia-markdown huggingface dataset:
Cres

mini|Cres
mini|Creski zaliv
**Cres** je ostrvo na sjevernom Jadranu, te uz susjedno ostrvo Krk najveći od 1246 ostrva koliko ih ima Hrvatska. Administrativno ostrvo pripada Primorsko-goranskoj županiji.

Svojim sjevernim krajem zatvara Kvarnerski zaljev. Zapadno i sjeverozapadno od njega se nalazi poluostrvo Istra, a na istoku i sjeveroistoku ostrvo Krk. Cres je nekad u historiji bio povezan s ostrvom Lošinjem tankom prevlakom, a kasnije je prokopan kanal kojim su ostrva odvojena.
## Također pogledajte 
* Državni put D101
## Vanjski linkovi 
* http://www.cres.hr/
* http://www.tzg-cres.hr/
* http://www.island-cres.info/
* http://www.croatiaphotos.org/cres
* https://web.archive.org/web/20160303224153/http://www.comunitachersina.com/

Kategorija:Ostrva u Hrvatskoj
Kategorija:Ostrva u Jadranskom moru
*
Wilhelm Röntgen

**Wilhelm Conrad Röntgen** (Lennep, 27. marta 1845. - München, 10. februara 1923) bio je njemački fizičar.

Otkrio je 1895. posebnu vrstu elektromagnetskog zračenja *X-zrake* (poslije nazvane rendgenske). Ustanovio je da djeluju na fotografsku ploču, prolaze kroz različite materijale i ioniziraju zrak kojim prolaze. Konstruisao je rendgenske cijevi s konkavnom katodom i platinskom antikatodom. Za to otkriće dobio je 1901. Nobelovu nagradu za fiziku.

## Biografija 
mini|lijevo|Jedna od prvih radiografija (rendgenska slika) koje je Röntgen snimio, šaka, vjerovatno gospođe Röntgen

Studirao je na univezitetu u Utrechtu, Holandija, zatim na ETH u Zürichu gde je diplomirao mašinsko inženjerstvo. Godine 1869. doktorirao je na Univerzitetu u Zürichu.

Pogrešno se vjeruje da je Röntgen x-zrake pronašao slučajno. Slučaj je bio samo utoliko što je zastor barij-platinacijanida koji je pripremio za jedan od narednih eksperimenata zasvijetlio prije nego što je bio upotrijebljen.

U toku 1895. Röntgen je poput brojnih fizičara ispitivao efekte visokog napona na električno pražnjenje u razređenim plinovima u vakuumskim cijevima. Krajem te godine već su se ispitivali efekti katodnih zraka van vakuumskih cijevi. U pripremi jednog od takvih eksperimenata testirao je aparaturu u mraku i primijetio je nekakvo svjetlucanje na stolu, metar od aparature, kadgod uključi visoki napon. Pošto se u ponovljenim pokušajima desilo isto, upalio je šibicu i shvatio da svjetlucanje dolazi od barij-platinocijanida koji je tu bio odložen čekajući neki od sljedećih eksperimenata.

Röntgen je nagađao da se radi o novoj vrsti zraka (katodne zrake su već bile poznate). Sljedećih nekoliko sedmica je jeo i spavao u laboratoriju neprekidno ispitujući osobine novih zraka koje je privremeno nazvao x-zrake, koristeći matematičko označavanje za nepoznatu veličinu. Mada su kasnije zraci kada je postao poznat po njemu dobili ime rendgenske zrake, on je radije koristio izraz x-zrake.

U novembru 2004. Međunarodna unija za čistu i primjenjenu hemiju dala je 111. elementu u periodnom sistemu ime rendgenij.

## Reference 
## Vanjski linkovi
*Biografija na službenoj Nobelovoj stranici 
*Prokomentarisana bibliografija za Wilhelm Rontgena sa "Alsos Digital Library" 
*Wilhelm Conrad Röntgen Biografija
*The Cathode Ray Tube site
*prvi fotogram sačinjen x-zracima

Kategorija:Rođeni 1845.
Kategorija:Umrli 1923.
Kategorija:Biografije, Lennep
Kategorija:Njemački fizičari
Kategorija:Eksperimentalni fizičari
Kategorija:Čestični fizičari
Kategorija:Dobitnici Nobelove nagrade za fiziku
Gatačko polje

**Gatačko polje** je prostrani geomorfološko-hidrografski kompleks kraškog polja, smješten u Dinaridima, u sjevernoj Hercegovini, Bosna i Hercegovina. Prostire se na površini od oko 60&nbsp;km2, dinarski je izduženo (24&nbsp;km) i iznimno visoko (dno na 840 m nadmorske visine). Smješteno je između planina Bjelašnica i Lebršnik.

U principu se dijeli na dvije površine, Veliko i Malo polje (sa najvećim brojem kraških obilježja). Veliko se dalje dijeli na Gornje i Donje polje.

Kroz polje teku ponornice Gračanica i Mušnica, koje polje povremeno i plave. Jedino veće naseljeno mjesto je Gacko. Blizu polja su planina i prijevoj Čemerno (Gacko) (sa morskim razvođem), izvorište Trebišnjice, Klinje jezero, kao i nacionalni park  "Sutjeska".

Pripada slivu rijeke Trebišnjice koja predstavlja veoma složen sistem nadzemnih i podzemnih voda. Rijeka potiče od dva toka iz Lebršnika i Čemernog: jedan tok pod imenom Mušnica, teče od istočne ka zapadnoj granici Gatačkog polja, prolazi kroz jezero Klinje, te naselja Avtovac, Gacko, Srđevići, Bašići, Drugovići, Kula i Branilovići (pod raznim imenima zbog njene ponorne prirode). Drugi tok, pod imenom Gračanica, teče od Čemerno planine ka Gatačkom polju, gdje se spaja sa Mušnicom blizu Srđevića.

Klimu pomenutog područja odlikuju duge i oštre zime sa niskim temperaturama. Od davnina stočarstvo je zastupljeno kao primarna ekonomska djelatnost ovog područja.

U polju su registrovane: 2 vrste riba, 129 vrsta ptica, 20 vrsta vilinih konjića i 274 floralnih vrsta. Kraški fenomeni su: Gareva pećina i meandri temporarnih kraških rijeka.

Pronađene su velike zalihe uglja (niskokalorični lignit) i koriste se za Termoelektranu Gacko. Ova eksploatacija je i najveća potencijalna opasnost za ekologiju polja.
Philipp Ballif je istraživao Gatačko polje.
## Reference 
## Vanjski linkovi 
* https://web.archive.org/web/20161013132314/http://www.panoramio.com/photo/22824713
* http://books.google.com/books/about/Le_polje_karstique_de_Gacko_Gata%C4%8Dko_pol.html?id=vrMWSQAACAAJ
* http://www.tandfonline.com/doi/pdf/10.1080/02626667.2012.666634

Kategorija:Gacko
Kategorija:Kraška polja u Bosni i Hercegovini
Kategorija:Regije Bosne i Hercegovine
.be

**.be** je najviši Internet domen za Belgiju. Firma zadužena za domenu je **DNS BE**.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.

Kategorija:Belgija
Kategorija:Najviši državni domeni
Referendum

**Referendum** (ili *plebiscit*) je podvrgavanje prijedloga novog ustava, ustavnih promjena, nekog zakona ili političke odluke od bitnog značenja (na državnoj, regionalnoj ili lokalnoj razini) glasanju građana koji odlučuju o tome sa "za" ili "protiv" ili sa "da" ili "ne".

## Također pogledajte 
* Političke nauke

## Reference 
## Vanjski linkovi 
* Članak Matt Qvortrupa o evropskim referendumima (eng.)
* Nigel Smith  (eng.)

Kategorija:Politika
252 Clementina

**252 Clementina** je značajan asteroid iz glavnog asteroidnog pojasa, ali o njemu ima malo podataka.

Otkrio ga je Henri Joseph Anastase Perrotin 11. oktobra 1885. u Nici.

Nije poznato na koji način je dobio ime.

## Reference 
## Vanjski linkovi 
* Baza podataka o tijelima u Asteroidnim orbitama
* [Podaci o otkrićima minornih planeta (tijela u Sunčevom sistemu(https://bs.wikipedia.org/wiki/Sun%C4%8Dev_sistem))]

Kategorija:Asteroidi
Kategorija:Astronomski objekti otkriveni 1885.‎
254 Augusta

**254 Augusta** je tipičan asteroid iz glavnog asteroidnog pojasa.

Sastavljen je od silikatnih stijena, sa mješavinom željeza i nikla. Grupa asteroida Augusta je imenovana poslije otkrića ovog nebeskog tijela. Ujedno je i prvi brojčano označeni predstavnik ove male asteroidne grupe, koja je podgrupa u glavnom asteroidnom pojasu. Pripada asteroidima tipa S i dugačak je oko 12&nbsp;km u prečniku.
## Reference 
## Vanjski linkovi 
* Baza podataka o tijelima u Asteroidnim orbitama
* [Podaci o otkrićima minornih planeta (tijela u Sunčevom sistemu(https://bs.wikipedia.org/wiki/Sun%C4%8Dev_sistem))]
* Baza podataka o svjetlosnim putanjama Asteroida

Kategorija:Asteroidi
Kategorija:Astronomski objekti otkriveni 1886.
257 Silesia

**257 Silesia** je velikiasteroid iz Glavnog asteroidnog pojasa. Otkrio ga je Johann Palisa 5. aprila 1886. godine u Beču. Ime je dobio po Silesiji (Šleska), oblasti u Centralnoj Evropi.

Malo je dostupnih podataka o ovom asteroidu.

## Reference 
## Vanjski linkovi 
* Baza podataka o tijelima u asteroidnim orbitama
* [Podaci o otkrićima malih planeta (tijela u Sunčevom sistemu(https://bs.wikipedia.org/wiki/Sun%C4%8Dev_sistem))]

Kategorija:Asteroidi
Vehabizam

**Vehabizam** (arapski:  الوهابية‎, al-Wahhābiyah) ili **selefizam** je konzervativni vjerski pokret i doktrina u Islamu, kojeg je krajem 17. i početkom 18. vijeka utemeljio Muhammad ibn Abd al-Wahhab tzv. reformator Islama, porijeklom iz Saudijske Arabije. Vehabizam u suštini se zasniva na redukcionističkim i izvornim idejama o islamu te kroz iste ima vrstu interpretacije islama koja se razlikuje od drugih islamskim smjerova kao što su sunizam, sufizam i šiizam. Vehabizam nastoji zadržati muslimane na izvornoj interpretaciji Islama bez daljnjih naučnih, teorijskih i sl. posredovanja u interpretaciji. Samim tim vehabizam je interpretativni tok koji nema svoju literaturu, koji nema svoje mišljenje, te duhovni tok koji zagovara krajnje reduciranje čovjeka kao pojedinca i muslimana kao zajednice.

Vehabizam je nastao kroz političku podjelu u Saudijskoj Arabiji krajem 17. vijeka u kojem je dioba napravljena između političkog života muslimana i religijskog pri kojem je religijski život kontrolisan od strane vehabijskih izvornika.
U više navrata je opisan kao "ultrakonzervativni", "strogi", "fundamentalistički", ili "puritanski"  islamski "reformski pokret" za obnovu "čisto monoteističkog vjerovanja" (tevhid) od strane njegovih sljedbenika. Kritičari vehabizma opisuju ga kao "nastrani sektaški pokret", "opaku sektu" i iskrivljenje islama od strane njegovih obmanjivača.

U modernom vremenu vehabizam je najprošireniji u nemoderniziranim dijelovima Azije i u manjoj mjeri u Evropi te ga mnogi okrivljuju za podsticanje i ideološka osnova današnjim terorističkim grupa u Afganistanu, Saudijskoj Arabiji i Iraku. Također se smatra da su pojedini poklonici vehabizma sa svojim vehabijskim ideološkim uvjerenjima poduprijeli terorističke napade u SAD-u i Evropi.

## Također pogledajte 
* Muslimansko bratstvo

## Reference 
Kategorija:Islamske doktrine
Kategorija:Islamski fundamentalizam
Teorija relativnosti

Albert Einsteinova **teorija relativnosti ** sastoji se od dvije naučne teorije na području fizike: posebne relativnosti i opće relativnosti. Ove su teorije osmišljene kako bi objasnile činjenicu da se elektromagnetski valovi ne pokoravaju Newtonovim zakonima kretanja. Elektromagnetski valovi kreću se konstantnom brzinom, nezavisno od kretanja promatrača. Osnovna ideja obje teorije je da će dva promatrača, koji se nalaze u međusobno relativnom kretanju (tj. kretanju jedan u odnosu na drugoga), izmjeriti različite vremenske i prostorne intervale za iste događaje, ali da će fizikalni zakoni obojici izgledati jednako.

## Posebna relativnost 
Einsteinov članak, "O elektrodinamici tijela u kretanju" (1905), uvodi posebnu teoriju relativnosti. Posebna relativnost smatra da promatrači u inercijskim referentnim okvirima koji su u međusobno relativnom jednolikom kretanju ne mogu izvesti nikakav pokus kojim bi utvrdili koji od njih je u "apsolutnom kretanju". Teorija postulira da će brzina svjetlosti u vakuumu biti ista za oba promatrača (tj. promatraču nepromjenjiva invariantna brzina).

Jedna od prednosti posebne relativnosti je što može biti izvedena iz svega nekoliko pravila: 
* brzina svjetlosti u vakumu je konstantna (299.792.458&nbsp;m/s)
* fizikalni zakoni su isti za sve promatrače u inercijskim referentnim okvirima

## Opća relativnost 
Opću teoriju relativnosti Einstein je objavio 1916. (kao seriju predavanja održanih na Pruskoj akademiji nauke 25. septembra 1915). Opća teorija relativnosti je geometrijska teorija koja postulira da prisutnost mase i energije "zakrivljuje" prostorvrijeme, te da ta zakrivljenost utiče na put slobodnih čestica (i općenito svjetlosti). Ova se teorija koristi matematikom diferencijalne geometrije i tenzora da bi opisala gravitiranje bez korištenja gravitacijske sile. Ova teorija sve promatrače drži ekvivalentnima, a ne samo one koji su u jednolikom kretanju.

## Također pogledajte 
* Takion

## Vanjski linkovi 
*Probe set to test theory of Relativity -  Aug. 07, 2004 &mdash; "Gravity probe B" 
*Reflections on Relativity &mdash; cjelovit online kurs o relativnosti 
*Relativity explained in words of four letters or less  &mdash; 
*Albert Einstein: Relativity - The Special and General Theory &mdash; verzija za download 

Kategorija:Kvantna mehanika

Kategorija:Teorijska fizika
Biotehnologija

thumb|*Gel Documentation System* pored računarskog monitora
a**]]

**Biotehnologija'* – najširem smislu – se može definirati kao primjena organizama, njihovih dijelova ili metaboličkih produkta i/ili procesa u tehnološkim procedurama za proizvodnju ciljanih supstanci, molekula, ćelija, tkiva i organizama. Preciznije, biotehnologija predstavlja primjenu bioloških aktivnosti za dobijanje nekog proizvoda ili ostvarivanje nekog procesa. Termin biotehnologija prvi je upotrebio Károly Ereky 1919. godine, što znači proizvodnju proizvoda od sirovina uz pomoć živih organizama. Prema definiciji Europske federacije za biotehnologiju iz 1992. godine, biotehnologija 
*"povezuje prirodne znanosti i inženjerske znanosti da bi se postigla primjena organizama, ćelija, njihovih dijelova i molekularnih analogona u dobijanju proizvoda za dobrobit čovječanstva". 
S druge strane, prema Konvenciji Ujedinjenih naroda o biološkoj raznolikosti (*CBD'') biotehnologija je: 
*"svaka tehnološka aplikacija koja koristi biološke sisteme, žive organizme ili njihove derivate, za proizvodnju novog ili ciljano modificiranje postojećeg procesa ili proizvoda u suglasnosti sa održivim razvojem".

Svaka proizvodnja uključuje preradu određene sirovine (supstrata) u neki proizvod. Kako se i proces i nauka nauka o tokovima i postupcima prerade naziva se tehnologija, biotehnologija je skup raznovrsnih oblika proizvodnje, gdje su sirovina obično organski materijali, a prerada se zasniva na djelovanju živih bića, njihovih dijelova ili produkata. Za biotehnologiju je karakteristično da suštinu cjelokupnog postupka proizvodnje, čine biohemijski procesi, koji su u biti slični onima koji se odvijaju u živim bićima ili pod njihovim uticajem.

U sistemu prirodnih osnovnih i primijenjenih nauka, suvremena biotehnologija ima jasnu interdisciplinarnu poziciju koja se velikim brojem primjenjivih naučnih otkrića uključuje u sve oblasti moderne industrije i civilizacije uopće. Takav današnji značaj joj posebno obezbjeđuju razvoj molekulske biologije, genetičkog i komplementarnog tehničkog inženjerstva i bioinformatike.

•	Biotehnologija je značajan dio čovjekove historije: vrenje (fermentiranje u proizvodnji piva i sl.) se prakticira već 6000 godina.

## Također pogledajte 
*Genetičko inženjerstvo
*Inženjerstvo
*Tehnologija

## Reference
## Vanjski linkovi
* University Students Society Of Biotechnology
* The International Forum on Biotechnology
* Foundation for Biotechnology Awareness and Education,
* A report on Agricultural Biotechnology focusing on the impacts of "Green" Biotechnology with a special emphasis on economic aspects. fao.org.
* US Economic Benefits of Biotechnology to Business and Society NOAA Economics, economics.noaa.gov
* Database of the Safety and Benefits of Biotechnology – a database of peer-reviewed scientific papers and the safety and benefits of biotechnology.
*What is Biotechnology? - A curated collection of resources about the people, places and technologies that have enabled biotechnology to transform the world we live in today

Kategorija:Biotehnologija
Emiliano Zapata

**Emilio Zapata** (8. august 1879 – 10. april 1919) bio je meksički revolucionar i vođa meksičkog seljačkog pokreta za agrarnu reformu u Meksičkoj revoluciji (1910–1917).

Rođen je 8. augusta 1879. u mjestu San Miguel Anenecuilco, a koje se danas zove Anenecuilco de los Zapata u saveznoj državi Morelos. Zapata je bio nepismeni seljak skoro čiste domorodačke krvi. Okupio je vojsku domorodaca iz sela i hacijedni Morelosa i pod krilaticom Zemlja i sloboda pridružio se meksičkom revolucionaru Franciscu Maderi 1910. u ustanku protiv diktatora Porfirija Díaza. Zapata je formulirao svoj plan agrarne reforme pod imenom Plan Ayala u kojem je tražio preraspodjelu zemlje za domorodačko stanovništvo. Razočaran što Madero ne provodi agrarne reforme, a traži raspuštanje seljačkih partizanskih odreda i razoružanje seljaka Zapata se odbija pokoriti novoj vladi. On zajedno sa svojim istomišljenicima zahtijeva neodložno provođenje agrarne reforme i konfiskaciju one zemlje koja pripada neprijateljima revolucije.

I nakon Maderovog pada 1913. i dolaska na vlast diktatora Victoriano Huerta, i kasnije kada je to mjesto preuzeo Venustiano Carranza, Zapata je nastavio boriti se protiv aktualnih vlasti udružen s Villom. Oni zajedničkim snagama potkraj 1914. uspijevaju na kratko osvojiti glavni meksički grad Ciudad de México. Nakon povlačenja iz glavnog grada u januaru 1915. Zapata godinama uspješno ratuje protiv bolje naoružanog i opremljenog neprijatelja u sjevernom području Meksika. Na teritoriju koji je bio pod njegovom vlašću seljacima daje zemlju, u skladu s planom Ayala i obnavlja revoluciju pod krilaticom Zemlja i sloboda. To je bio akt revolucionarno-antifeudalnog karaktera koji je imao velikog odjeka kako u Meksiku tako i u drugim zemljama Latinske Amerike. Emilio Zapata s nadom je pozdravio Oktobarsku revoluciju u Rusiji.

Emiliano Zapata ubijen je 10. aprila 1919. iz zasjede u mjestu Chinameca. U Meksiku njegovo ime još uvijek je simbol antifeudalne borbe i legendarnog junaka meksičke revolucije. Njegov život je bio inspiracija za bezbrojne legende i balade.

Kategorija:Rođeni 1879.
Kategorija:Umrli 1919.
Kategorija:Historija Meksika
.cd

**.cd** je najviši Internet domen za Demokratsku Repubilku Kongo. Interpoint SARL je bila zadužena za ovu domenu. Kreiran je 1997. godine kao zamjena za ccTLD .zr (Zair), koji je postepeno ukinut i na kraju izbrisan 2001. godine.

Osim rezerviranih naziva poput .com.cd, .net.cd, .org.cd i drugih, bilo kome u svijetu je dozvoljeno da registruje .cd domen, bez obzira da li je registrovao kompaniju ili ne.

**.zr** je bivši internet domen najvišeg nivoa ( ccTLD ) za Zair. Određen je 1996. godine. Kada je Zair preimenovan u Demokratsku Republiku Kongo 1997. godine, .zr je postepeno ukinut, a na njegovo mjesto je došao .cd. Godine 2001. .zr je izbrisan.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.

Kategorija:Demokratska Republika Kongo
Kategorija:Najviši državni domeni
.cf

**.cf** je najviši Internet domen za Srednjoafričku Republiku. Društvo za telekomunikacije Srednjoafričke Republike (SOCATEL) je zaduženo za ovu domenu.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.

Kategorija:Najviši državni domeni
Kategorija:Srednjoafrička Republika
Lorentzov faktor

**Lorentzov faktor** je uobičajen termin u posebnoj teoriji relativnosti.

Uobičajeno se definiše sa
:\gamma \equiv \frac{1}{\sqrt{1 - \beta^2}} 
gdje je 
:\beta = u/c
brzina *u* mjereno jedinicom *c*, brzinom svjetlosti. Primijetite da ako je tangens = *β*, tada je *γ* = kosinus *r*. Ovdje je *r* poznat kao **ubrzivost**. Ubrzivost je svojstvo sabiranja relativnih brzina, korisno svojstvo koje brzine u posebnoj relativnosti ne posjeduju.
Ponekada se za Lorentzov faktor upotrebljava oznaka *Γ*.

Lorentzov faktor primjenjuje se u posebnoj relativnosti na dilataciju vremena, kontrakciju dužine i relativističku masu relativnu u odnosu na masu mirovanja. Objekt koji se kreće u odnosu na promatrača bit će viđen kao objekt u sporom kretanju multiplikacijom aktuelno proteklog vremena sa *γ*. Njegova će dužina biti izmjerena kraćom dijeljenjem lokalne dužine sa *γ*. Svi paradoksi posebne relativnosti razrješavaju se odgovarajućom vizualizacijom desinhronizacije.

## Tablica 

%cLorentzov faktorrecipročno
 01.0001.000
 101.0050.995
 501.1550.867
 902.2940.436
 997.0890.141
99.922.3660.045

Za veliki γ: v \approx (1-\frac {1} {2} \gamma ^{-2})c

## Također pogledajte 
* Inercijalni referentni okvir

Kategorija:Relativnost
Kategorija:Jednačine
Jean-Baptiste Camille Corot

**Jean-Baptiste Camille Corot** (Pariz, 16. juli 1796. - Pariz, 22. februar 1875.), francuski slikarCamille Corot bio je francuski pejzažista i portretista, kao i grafičar radeći u tehnici bakropisa. Kao ključna figura u pejzažnom slikarstvu, njegov ogroman opus istovremeno je obilježio neoklasičnu tradiciju i anticipirao inovacije impresionizma i slikanja na otvorenom (plenerizam).

## Biografija 
Slikao je poetske motive s naglašenom idealizacijom prirode. Boju upotrebljava slobodno, u širokim namazima i ostvaruje atmosferske ugođaje, čime anticipira impresionizam. U svoje lirske pejzaže i vedute često stavlja mitološke i pastoralne likove. Od 1830. slikao je u Barbizonu kraj Fontainebleaua sa grupom mladih slikara tzv. barbizonske škole. Njegovo djelo obuhvata oko 2000 slika, 300 crteža i 10-ak grafičkih listova.

## Slike 

Datoteka:Corot - Agostina NGA.jpg
Datoteka:Jean-Baptiste-Camille Corot 017.jpg
Datoteka:Jean-Baptiste-Camille Corot 018.jpg
Datoteka:Jean-Baptiste-Camille Corot 027.jpg

## Reference 
## Vanjski linkovi 
Corot

Kategorija:Francuski slikari
Kategorija:Biografije, Pariz
Kategorija:Rođeni 1796.
Kategorija:Umrli 1875.
.ck

mini|Registrar .ck domena
**.ck** je najviši Internet domen za Kukova Ostrva.
Registracije su moguće u sljedećim kategorijama domena drugog nivoa:

* .co.ck: poslovne organizacije
* .org.ck: neprofitne organizacije
* .edu.ck: obrazovne institucije
* .gov.ck: agencije javne uprave
* .net.ck: davaoci internet usluga
* .gen.ck:
* .biz.ck: poslovni sajtovi vezani za Kukova Ostrva
* .info.ck: stranice sa informacijama vezanim za Kukova Ostrva

## Također pogledajte 
* .nz
* .tk
* .nu

## Reference
## Vanjski linkovi 
* http://www.oyster.net.ck/about/index.php?about=domain  Registracija domena (en)

Kategorija:Najviši državni domeni
.gb

**.gb** je najviši Internet domen koji se koristio za Veliku Britaniju. Sada je u upotrebi .uk domen, a .gb domen nikad nije postao popularan.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.

G
Kategorija:Ujedinjeno Kraljevstvo
ATI Technologies

**ATI Technologies Inc.** je bio jedan od najvećih proizvođača grafičkih procesora (GPU). Osnovana 1985. godine kompanija ima sjedište u Markhamu, Kanadi. Od oktobra 2006. je u potpunom vlasništvu AMD-a.

Kompanija se bavi proizvodnjom, testiranjem grafičkih čipova namijenjenih stolnim kompjuterima, laptopima, te igraćim konzolama. Također se bavi proizvodnjom integrisanih grafičkih čipova te prozvodnjom čipseta za matične ploče.

## Historija 
Ati Technologies je osnovan od strane tri doseljenika kineskog porijekla, K. Y. Ho, Benny Lau, Lee Lau, te Adriana Hartog-a rođenog u Nizozemskoj. ATI je počeo sa radom kao OEM, proizvodeći grafičke čipsete za veće kompanije poput IBM-a. Međutim već 1987. kompanija na tržište izbacuje EGA Wonder i VGA Wonder grafičke kartice, te ih prodaje pod svojim imenom.

ATI kupuje Tseng Labs 1997, te zapošljava 40 novih inžinjera. Već 2000. ATI kupuje ArtX, kompaniju koja proizvela „Flipper“ grafički čip korišten u Nintendo GameCube igraćoj konzoli.

Danas je ATI uz Nvidiu najveći proizvođač grafičkih čipova.

## Proizvodi 
Osim što proizvodi GPU-eve za stone kompjutere ATI proizvodi grafičke procesore za laptope (*Mobility Radeon*), te integrisane grafičke čipove (Radeon IGP).

### Grafički čipseti 
* **EGA/VGA Wonder** - EGA/VGA grafički čipovi namijenjeni IBM računarima (1987)
* **Mach8** - ATI-jev prvi 2D GUI grafički procesor (1991)
* **Mach32** - VGA komptabilan i unaprijeđen 2D GUI grafički procesor (1992)
* **Mach64** - redizajnirani 2D GUI grafički procesor sa motion-video akceleracijom (1994)
* **Rage serija** - ATI-jeva prva 2D i 3D serija grafičkih procesora (1995-2004)
** **Rage Mobility** - Serija dizajnirana za rad na laptopima, troši manje energije
* **Radeon serija** - Predstavljena 2000, predstavlja sami vrh ATI-jeve 3D ponude. Radeon DDR je bio ATI-jev prvi DirectX 7 3D grafički procesor
** **Mobility Radeon** - Radeon serija grafičkih čipova prilagođenih za rad na laptopima
** **CrossFire** - Ova tehnologija predstavlja ATI-jev odgovor na NVIDIA-inu SLI platformu. Tehnologija omgućava uparivanje dvaju ATI Radeon kartica radi postizanja većih performansi

## Također pogledajte 
* Grafička kartica

## Reference 
## Vanjski linkovi 
* Službena ATI stranica
* Historija ATI-ja 
* Zgrada ATI-ja na Google Maps-u

Kategorija:Računarska preduzeća u Kanadi
Masovni mediji

**Masovni mediji** je naziv za medije široke potrošnje i širokog opsega i pod njima spadaju: Internet, dnevne novine, radio, televizija.
## Reference 
## Vanjski linkovi 
* C. Wright Mills, The Mass Society, poglavje u Power Elite,1956
* The Media: Carriers of Contagious Information
* Mass Media: Top Journalists Expose Major Cover-ups in Mass Media
* Powerful/Influential Mass Media Media Articles of the last decade
* Influential Mass Media News Articles of the last decade

Kategorija:Mediji
Carl Zuckmayer

mini|200px|Carl Zuckmayer
**Carl Zuckmayer** (Nackenheim, 27. decembar 1896 – Visp, Švicarska, 18. januar 1977) bio je njemački književnik.

Bio je dobrovoljac u Prvom svjetskom ratu, zatim student biologije. Sarađivao je s Bertolt Brechtom. Istaknuti je antifašist, pa nacisti zabranjuju izvođenje njegovih djela. Godine 1933. emigrirao je u Austriju, 1938. u Švicarsku, a 1939. u Sjedinjene Američke Države. U svom dramskom radu prošao je utjecaje od ekspresionizma do nadrealizma, a svjetski uspjeh postigao je dramom *Vražiji general*, koja je snažna kritika njemačkog militarizma.

## Djela 
* *Veseli vinograd*
* *Kapetan zapovijeda u Köpenicku*
* *Ulla Winblad*

## Reference 
Kategorija:Rođeni 1896.
Kategorija:Umrli 1977.
Kategorija:Njemački pisci
Kategorija:Dobitnici Goetheove nagrade
Kategorija:Biografije, Nackenheim
Amarok

**Amarok** je *audio player* koji je namijenjen korištenju na Linux i UNIX operativnim sistemima. Ima odličan interfejs, a pravljen je za KDE grafičko okruženje. Dolazi uz **kdemultimedia** paket.

Projekt je prvobitno započeo Mark Kretschmann kao sredstvo za poboljšanje XMMS-a zbog nekoliko problema upotrebljivosti, koji su ometali dodavanje novih datoteka na playlistu zbog nekoliko elemenata korisničkog interfejsa koji postoje za jedan zadatak. Originalni Amarok interfejs je kreiran na osnovu ideje interfejsa sa dva prozora viđenog u Midnight Commander-u, a prva verzija softvera je bila zasnovana na ideji da se korisnicima omogući da prevuku i ispuste muziku u interfejs u kojem se nalazi lista za reprodukciju. je prikazano na desnoj strani, a informacije na lijevoj strani.

## Vanjski linkovi 
* Službena stranica Amarok-a 

## Reference 
Kategorija:Linux
Hendrik Antoon Lorentz

mini|**Hendrik Antoon Lorentz**
**Hendrik Antoon Lorentz** (Arnheim, 18. juli 1853. – Haarlem, 4. februar 1928) bio je nizozemski fizičar.

Bio je univerzitetski profesor u Leidenu te direktor istraživačkog instituta u Haarlemu. Svojim radovima mnogo je pridonio razvoju elektromagnetne teorije i poznavanju strukture materije. Proučavao je pojave kod naelektriziranih tijela u kretanju i postavio osnovu za posebnu teoriju relativnosti. Prvi je izračunao širenje interferencijskih maksimuma kod difrakcije svjetlosti u kristalima (*Lorentzov faktor*). Proučavao je binarne plinove u kojih je masa molekula jednog plina mnogo veća od mase od mase molekula drugog plina (*Lorentzov plin*) i rezultate primjenio na teoriju elektrona u metalu. Godine 1902. dobio je Nobelovu nagradu za fiziku zajedno sa Pieterom Zeemanom s kojim je otkrio i na osnovi klasične teorije prvi proračunao cijepanje singletnih spektralnih linija u tri komponenete (*Lorentzov triplet*) u vanjskom magnetskom polju (*normalni Zeemanov efekt*).

## Također pogledajte 
* Lorentzov faktor

## Reference 
## Vanjski linkovi 
* http://www.lorentz.leidenuniv.nl/IL-publications/Lorentz.html
* http://nobelprize.org/nobel_prizes/physics/laureates/1902/lorentz-bio.html
* http://www-history.mcs.st-andrews.ac.uk/Biographies/Lorentz.html

Kategorija:Rođeni 1853.
Kategorija:Umrli 1928.
Lorentz, Hendrik Antoon
Lorentz, Hendrik Antoon
Kategorija:Inozemni članovi Kraljevskog društva
Kategorija:Dobitnici Copleyjeve medalje
Kategorija:Biografije, Arnheim
Heinrich von Kleist

**Heinrich von Kleist** (Frankfurt na Odri, 18. oktobar 1777. - Berlin, 21. novembar 1811.), njemački književnik

mini|Heinrich von Kleist

Studirao je filozofiju i prirodne nauke, a zatim lutao po Njemačkoj, Francuskoj i Švicarskoj, te se upoznao s Goetheom, Wielandom i Schillerom. Izdaje časopis "*Phöbus*" u Dresdenu i "*Berliner Abendbläter*" u Berlinu. Glavninu njegova rada predstavljaju drame, tragedije antičkim motivima, patetični patriotski komadi i komedija u slobodnim stihovima "*Razbijeni vrč*", jedno od najboljih djela njemačke romantike. Razočaran nacionalnim porazom i osobnim neuspjehom, zajedno s prijateljicom Henriettom Vogel završava život samoubistvom.

## Djela 
* "Michael Kohlhaas" 
* "Spisi i zaostavštine" 
* "Amphytrion" 
* "Penthesilea"
## Reference 
Kleist, Heinrich von
Kleist, Heinrich von
Kleist, Heinrich von
.nl

**.nl** je najviši internetski domen za Nizozemsku. Direkcija za registriranje .nl domene je zadužena za ovu domenu.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.
* .NL domene IP adrese

N
Kategorija:Nizozemska
.us

**.us** je najviši Internet domen za Sjedinjene Američke Države. Sjedinjene Američke Države su zadužene za ovu domenu.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.

U
Kategorija:Sjedinjene Američke Države
Fizikalna konstanta

Ovo je lista najvačnijih konstanti koje se upotrijebljavaju u fizici. U prvoj koloni se nalaze nazivi tih konstanti, koji su obično dobili ime po naučnicima koji su ih izračunali. U drugoj koloni se nalazi oznaka za tu konstantu, a u trećoj njena vrijednost koja je stalna i nepromjenjiva (zbog toga se zove konstanta).

Kategorija:Fizikalne konstante
Kategorija:Fizikalne veličine
Kategorija:Mjerenje
Kategorija:Empirijski zakoni
Kategorija:Naučni zakoni
.tp

**.tp** je bivši najviši Internet domen za Istočni Timor. Sada se koristi .tl domen.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.

Kategorija:Istočni Timor
T
Gentamicin

mini|250p|Strukturna formula gentamicina
**Gentamicin** je antibiotik iz grupe aminoglikozida koji djeluje na veliki broj bakterijskih infekcija, osobito na infekcije izazvane gram-negativnim bakterijama.
Gentamicin djeluje oponašajući prirodne biomolekule što mu omogućuje vezivanje na bakterijske ribosome i dovodi do nepravilnog čitanja genetskog koda.

Kao i svi ostali antibiotici iz grupe aminoglikozida gentamicin ne ulazi, tj. ne prolazi kroz tanko i debelo crijevo tako da se može davati samo putem infuzije, odnosno intravenski, ili lokalno.

Nuspojave gentamicina mogu biti: oštećenje ili gubitak sluha ili poremećaji koordinacije, osobito kod ljudi koji imaju genetsku predispoziciju za nastanak problema u koordinaciji. Ove osobe imaju bezazlenu mutaciju molekula DNK koja se može snažno izraziti ukoliko se gentamicin u velikoj dozi unosi u organizam i miješa sa ćelijama domaćina u čitanju genetskog koda. Ćelije uha osobito su osjetljive na ovaj antibiotik. Ponekad se gentamicin u velikim dozama namjerno koristi u teškim slučajevima Menierove bolesti ili Menierovog sindroma kako bi se oslabila aktivnost vestibularnog aparata.

Gentamicin može biti i jako nefrotoksičan, osobito u dužim tretmanima gdje se gentamicin uzima redovito i u velikoj dozi. Kako bi se izbjeglo oštećenje bubrega gentamicin se propisuje pacijentu prema njegovoj tjelesnoj težini i bubrežnoj funkciji uz pomoć formula kojima se izračunava ispravna doza.

Escherichia coli, iako gram-negativna i time osjetljiva na gentamicin, počela je u mnogim slučajevima pokazivati određeni stepen otpornosti na lijek.

Kategorija:Aminoglikozidni antibiotici
Kategorija:Esencijalni lijekovi Svjetske zdravstvene organizacije
Kategorija:Toksikologija
Kategorija:Otologici
Kategorija:Nefrotoksini
Nukleinske kiseline

**Nukleinske kiseline** su složene organske makromolekule koje učestvuju u pohrani, prijenosu i ekspresiji genetičke informacije. To su linearni polimeri koji se sastoje od različitih nukleotida, odnosno monomera. Svaki nukleotid se sastoji od tri komponente: 
*dušična baza,
*pentoza (petougljični šećer) i 
*fosfatna grupa – ostatak fosforne kiseline, nastao njenom ugradnjom u ovaj složeni spoj, dajući mu kiselinski karakter.

Nukleotidi su međusobno povezani preko fosfatne grupe. Do uspostavljanja tzv. ''3', 5' fosfodiesterske veze'' dolazi reakcijom kondenzacije hidroksilnih grupa na suprotnim krajevima nukleotida. Sinteza zahtijeva energiju (nukleotidi u reakciju stupaju kao nukleozid-trifosfati) i informaciju (genetski određeni slijed koji čini postojeća molekula DNK). Nukleotidi se prepoznaju po principu uparivanja baza i vežu s obzirom na poredak komplemenata u predlošku.

Prema strukturi nukleotida, odnosno građi i funkciji polimera koje oni tvore, razlikujemo dva osnovna tipa njihovih jedinjenja; to su: 
*dezoksiribonukleinska DNK- sadrži petougljični šećer dezoksiribozu, nosilac je genetičke informacije u jedru i reproducibilnim citoplazmatskim strukturama, može da sadrži i do 250 miliona nukleotidnih parova ; i 
*ribonukleinska RNK kiselina - sadrži petougljični šećer ribozu; učestvuje u transkripciji i translaciji genetičke informacije tokom sinteze proteina; ne sadrži više od nekoliko hiljada nukleotida .

## Reference 
## Također pogledajte 
* Molekularna biologija

Kategorija:Genetika
Kategorija:Nukleinske kiseline
Kategorija:Biomolekule
Kategorija:Organske kiseline
Kategorija:DNK
Firmver

**Firmver** () označava softver koji je ugrađen u hardverski uređaj. Obično se nalazi u flash ROM-u ili u obliku binarnog podatka koji se može postaviti na postojeći hardver.

## Definicije 
Firmware se definiše kao:
* računarski program u read-only memoriji (ROM) 
* izbrisljiva programibilna read-only memorija (EPROM) čiji se sadržaj, odnosno program u memoriji se može mijenjati pomoću posebnog vanjskog uređaja.

## Primjeri 
Primjeri firmvera:
* BIOS na IBM i sličnim računarima;
* the EFI BIOS na Itanium sistemima, Intel-baziranim Mac OS X mašinama, i kao sekundarni boot učitavači (koji se pokreću nakon običnog BIOS-a) na x64 računarima.;
* Open Firmware, korišten od Sun Microsystems i Apple Computer-a;
* ARCS, korišten u Silicon Graphics računarima;
* RTAS (Run-Time Abstraction Services), korišten u IBM računarima;
* EPROM čipovi korišteni u Eventide H-3000 seriji digitalnih muzičkih procesora.
* Common Firmware Environment (CFE).

## Reference 
## Također pogledajte 
* Extensible Firmware Interface
* Mikroprogram

## Vanjski linkovi 
* Stranica za Firmware
* Firmware definicija 
* Novi firmware-u za optičke uređaje  Disc-info.com
* Autamatski firmware menadžment

Kategorija:Softver
Slavenka Drakulić

**Slavenka Drakulić** (rođena 4. jula 1949) hrvatska je književnica i publicistkinja, koja trenutno živi u Švedskoj.

Rođena je 1949. u Rijeci (FNRJ). Završila je studije komparativne književnosti i sociologije na zagrebačkom univerzitetu 1976. 
Od 1982. do 1992. stalna je novinarka za dvosedmične novine *Start* i sedmičnjak *Danas* (oba u Zagrebu), pišući uglavnom o feminističkim temama.

Hrvatski sociolog i pisac Slaven Letica je je u jednom članku iz 1992. u *Globusu* optužio pet hrvatskih književnica, uključujući i Drakulić, da su "vještice" i da "siluju" Hrvatsku. Prema Letici, ove književnice nisu se distancirale od akta silovanja, planirane vojne taktike Srba iz Bosne iz Hercegovine protiv nesrba, već da su ga uglavnom tretirale na feministički način, tj. kao zločin "neidentificiranih muškaraca" protiv žena. Ubrzo nakon objave članka, Drakulić je počela primati telefonske prijetnje, a i njena imovina je vandalizirana. S obzirom na to da nije dobila gotovo nikakvu podršku i pomoć od prijatelja i kolega, Slavenka Drakulić napušta Hrvatsku.

Drakulić je pisala za više novina i magazina na raznim jezicima, uključujući *The Nation*, *La Stampa*, švedski *Dagens Nyheter*, *Frankfurter Allgemeine Zeitung* i danski *Politiken*.

Njeni poznatiji radovi u posljednje vrijeme su svakako oni koji se bave ratovima na Balkanu. U romanu *Kao da me nema* se radi o zločinima protiv žena tokom rata u Bosni i Hercegovini, dok *Oni ne bi ni mrava zgazili* je knjiga u kojoj analizira svoja iskustva tokom posmatranja procese i zatvorenike Međunarodni krivični sud za bivšu Jugoslaviju u Hagu.

Drakulić danas živi u Stockholmu i Zagrebu.

## Bibliografija 
**Hologrami straha* (1987)
**Mramorna koža* (1995)
**Božanska glad* (1997)
**Smrtni grijesi feminizma* (1984)
**Kako smo preživjeli komunizam i čak se smijali* (1991)
**Balkan Express: Fragmenti s druge stane rata* (1992)
**Cafe Europa: Život nakon komunizma* (1996)
**Kao da me nema* (2000)
**S.: A Novel about the Balkans* (2001)
**Pizza u Varšavi, torta u Pragu*
*'*Oni ne bi ni mrava zgazili: ratni zločinci na sudu u Hagu* (2005)
**Frida ili o boli* (2007)
### Članci 
**Svi smo mi Albanci* (1999)
**Bosanske žene svjedoče* (2001)

## Reference 
## Vanjski linkovi 
*Zvanični sajt Slavenke Drakulić
*Slavenka Drakulić: Keiner war dabei. (njem.)
*Hologrami zločina - članak u Zarezu, Zagreb (hrv.)

Kategorija:Hrvatski pisci
Kategorija:Biografije, Rijeka
Kategorija:Rođeni 1949.
Kategorija:Živi ljudi
Isusovci

[mini|Crkva Il Gesù u [Rimu - centralna crkva jezuitskog reda]]
**Isusovci** ili **Družba Isusova** su rimokatolički crkveni red.

Ovaj red je osnovan 1540. godine.

Danas je u svijetu najbrojniji crkveni red s oko 20.000 članova. Poglavar cijelog reda, tzv. "general" reda trenutno je Adolfo Nicolás. Na prostorima bivše Jugoslavije te Bugarske se nalazi oko 150 isusovaca.

Sveci, blaženici i sluge Božije iz njihovih redova:
* Sv. Ignacije Lojolski
* Sv. Franjo Ksaverski
* Sv. Stanislav Kostka
* Sv. Alojzije Gonzaga
* Sv. Ivan Berchmans

Ostali poznati isusovci:

* Bartol Kašić pisac prve hrvatske gramatike 
* Ruđer Bošković jedan od najvećih evropskih naučnika
* Jakov Mikalja autor hrvatsko-italijansko-latinskog rječnika 
* Ivan Vreman poznati matematičar i astronom uopće. Iz novijeg vremena poznat je pjesnik Milan

## Također pogledajte 
* Sv. Ignacije Lojolski
* Duhovne vježbe sv. Ignacija Lojolskog

## Vanjski linkovi 
* Isusovci u Hrvatskoj
* Isusovci u svijetu
* Prostor Duha - svakodnevna molitva online

Kategorija:Crkveni redovi
Kategorija:Isusovci
TV tuner

200p|mini|Hauppauge Win-TV serija TV tunera
**TV tuner** je računarska komponenta koja omogućava prijem televizijskih signala putem računara. Većina TV tunera je u mogućnosti snimiti televizijski program na hard disk.

Uglavnom u obliku kartice za PCI sabirnicu, mogu biti i vanjski uređaj sa USB vezom sa računarem. Neke grafičke kartice imaju ugrađen TV tuner, najpoznatija serija je ATI-eva All-In-Wonder serija grafičkih kartica. Kartice obično sadrže prijemnik, tuner, demodulator i analogno-digitalni pretvarač. Kao i obični TV prijemnici, TV tuneri su dizajnirani za posebne regije i države sa posebnim standardima, no skoro svaki koristi DSP (Digital signal processing) što znači da je za promjenu potrebnog video standardna potrebno samo osvježiti firmware. Noviji tuneri imaju ugrađenu Flash memoriju dovoljno veliku za više firmware-a koji omogućuju istovremeno dekoridranje više video formata. Dosta TV tunera dolazi i sa FM radio podrškom, a najviše zahvaljujući tome što FM radio frekvencije leže između TV 6 i 7 kanala, dok se DSP veoma lagano može isprogramirati tako da dekodira FM valove.

Neki modeli omogućuju DVB prijem za digitalni radio, televiziju ili podatkovne signale (sa ili bez hardverskog MPEG dekodiranja). Takve kartice mogu primati satelitske prijenose. Većina internih tunera rade svu demodulaciju na niskom nivou koja je potrebna za pretvaranje signala u sliku koristeći DSP čip ili ASIC. Jeftini tuneri nemaju na sebi signalnih procesora tako da se procesiranje slike odvija u centralnom procesoru.

TV tuneri za digitalne televizije su također dostupni, tako da je moguće snimiti kvalitetne HDTV snimke i na računar (što je protuzakonitu u nekim državama). Ovakvi tuneri za računar su mnogo jeftinij nego čitavi HDTV sistemi.

## Također pogledajte 
*Lični video rekorder

## Vanjski linkovi 
* KWorld 
* NVIDIA TV tuner kartica  
* Hauppauge 
* TerraTec 
* TechnoTrend 
* ProgDVB 
* Conexant  
* TV-Cards.com 
* ZoneMinder - primjer kako iskoristiti TV tuner kao kameru za obezbjeđenje 
* Formac - USB TV tuneri za Macinthosh 

Kategorija:Ulazni uređaji
Kajmak

**Kajmak** predstavlja mliječni proizvod mekane, kremaste konzistencije i blago kiselog ukusa. Dobija se fermentacijom mliječne masti izdvojene tokom kuhanja sirovog kravljeg mlijeka. Tradicionalno se proizvodi u brdskim predjelima srednje Azije, turkijskim državama i Balkanu (naročito u Bosni i Srbiji). Veoma je cijenjen, bilo svjež ili upotrijebljen pri spremanju tradicionalnih jela. Razlikuju se mladi kajmak blažeg, i stari kajmak oštrijeg ukusa i žućkaste boje.

Traditional wooden bowls for making kaymak.jpg|Tradicionalne posude za pravljenje kajmaka na Balkanu
Bosnian traditional food.jpg|Ćevapi sa kajmakom
Kaymak in Turkey.jpg|Kajmak u Turskoj
Ekmek kadayıfı.jpg|Na istoku se kajmak poslužuje uz deserte

## Vanjski linkovi 
* Karakteristike tradicionalne bosanske kuhinje 

Kategorija:Bosanska kuhinja
Kategorija:Mliječni proizvodi
Ampicilin

**Ampicilin** pripada porodici aminopenicilina i kao takav ima dejstvo širokog spektra. U komercijalnoj je upotrebi protiv velikog broja infekcija od 1961. godine. Ponekad kod pojedinaca može da bude uzrok alergijskih reakcija, koje mogu biti minimalnog inteziteta u vidu svraba do visokog inteziteta u obliku anafilaktičkog šoka.

## Mehanizam 
Ampicilin negativno djeluje na gram negativne bakterije tako što degradira ćelijski zid. Degradiranje ćelijskog zida i sprječavanje u sintezi istog dovodi do umiranja ćelije, pri čemu je potpuno omogućen ulazak tečnosti u samu ćeliju.

Ampicilin je veoma blizak rođak **Amoksicilina**, koji je još jedan oblik penicilina, i oba se koriste u borbi protiv urinarnih infekcija, pneumonije, influence izazvane organizmom *Haemophilus influenzae*, kao i blažih oblika meningitisa.

## Reference 
## Vanjski linkovi 
Kategorija:Antibiotici
Kajmanska ostrva

mini|desno|200px|Kajmanska Ostrva
**Kajmanska ostrva** su grupa ostrva u Karipskom moru i prekomorska teritorija Ujedinjenog Kraljevstva. Ostrvo je karipsko, sastoji se od 3 grupe ostrva (*Veliki Kajman, Kajmanski Brač* *i Mali Kajman*), 240&nbsp;km južno od Kube i 268&nbsp;km sjeverozapadno od Jamajke.

## Historija 
Kolumbovi brodovi 10. maja 1503. skrenuli su sa željenog kursa i naišli na ova ostrva. Nazvana su "Las Tortugas" po jednoj vrsti kornjača koje su tu živjele. Međutim, naseljena su tek u 17. stoljeću s Jamajke. Kad je veliko susjedno ostrvo postalo nezavisno, stanovnici Kajmanskih ostrva odlučili su drugačije: postali su kolonija britanske krune i dobili guvernera. Od 1962. Kajmanska ostrva imaju status krunske kolonije s unutrašnjom samoupravom.

## Geografija 
Ostrva su dobili ime po kajmanima, jednoj vrsti guštera koje su Evropljani u početku zabunom smatrali posebnom vrstom krokodila. Samo ostrvo leži oko 750&nbsp;km južno od Miamija na Floridi, odnosno oko 300&nbsp;km sjeverozapadno od Jamajke. Ostrva se prostiru na površini od oko 260&nbsp;km2 pri čemu najveći dio od 198&nbsp;km2 otpada na Veliki Kajman. Ostrva su zapravo vrhovi podvodnog grebena koji se proteže sve do Kube. Karibi ovdje nude najbolje mogućnosti za ronjenje, rajske plaže i mogućnosti ribolova na otvorenom moru na najvišem nivou. Sva tri ostrva imaju aerodrome.

## Stanovništvo 
Oko 90% ukupno 27.000 stanovnika žive na najvećem ostrvu, Velikom Kajmanu. Stoljeća zajedničkog života na ostrvima stvorila su šaroliko stanovništvo, vrlo ponosno na kvalitetan suživot bez obzira na različito porijeklo pojedinih grupa. Običaji i navike stanovništva još su pod snažnim utjecajem doseljenika iz 18. stoljeća, koji su došli s Britanskih ostrva.

## Također pogledajte 
* Britanske prekomorske teritorije

## Reference 
## Vanjski linkovi 
*  Vlade Kajmanskih ostrva
* Služba za turizam Kajmanskih ostrva
* Vodič za putovanje Kajmanskih ostrva
* 

*
Kategorija:Britanske prekomorske teritorije
Kategorija:Ostrva u Ujedinjenom Kraljevstvu
Kategorija:Države i teritorije osnovane 1962.
.gi

**.gi** je najviši Internet domen za Gibraltar.

## Također pogledajte 
* Spisak ostalih najviših internetskih domena

## Reference 
## Vanjski linkovi 
* Spisak najviših domena, na *iana.org*.

Kategorija:Gibraltar
G
Arhipelag

[thumb|[Arhipelag Mergui u Mjanmaru]]
**Arhipelag** je grupa ostrva jednake geološke građe i nastanka. Obično se nalaze na otvorenom moru, dok se rjeđe nalaze u bllizini velike kopnene mase. Često su vulkanskog porijekla, oblikujući se duž okeanskih hrbata ili vrućih tačaka, ali postoje mnogi drugi procesi koji djeluju na njihovo stvaranje, uključujući eroziju i depoziciju.

Države i područja kao što su: Indonezija, Japan, Tajvan, Filipini, Novi Zeland, Maldivi, Britanska ostrva, Bahami, Grčka, Kanarska ostrva, Havaji, Madeira i Azori su primjeri poznatih arhipelaga.

Najveća država arhipelaškog tipa na svijetu, po površini je Indonezija, ostrvska država koja se sastoji od preko 13.000 ostrva.

## Etimologija 
Grčka riječ koja je označavala termin *arhipelag* u početku se odnosila na grupu ostrva u istočnom dijelu Sredozemnog mora, između Grčke, Male Azije i ostrva Krete. Taj dio, tj. Egejsko more (grčki αρχιπέλαγος, italijanski *Arcipelago*), doslovno znači "glavno more", od grčkog arkhi (glavni) i pelagos (more).

## Geografske vrste 
Arhipelag se može naći izolovan unutar velike vodene površili ili u blizini velikih kopnenih masa. Na primjer, Škotska ima više od 700 ostrva koja okružuju kopno i formiraju arhipelag.

Arhipelazi su često vulkanskog porijekla i formiraju se duž lukova ostrva generisani subdukcionim zonama ili zonama vrućih tačaka. Također mogu nastati kao reultat erozije, depozicije i elevacije zemlje. U zavisnosti od njihovog geološkog porijekla, ostrva koja formiraju arhipelag mogu se nazvati *okeanskim ostrvima*, *kontinentalnim fragmentima* i *kontinentalnim ostrvima*.

Okeanska ostrva su uglavnom vulkanskog porijekla i u znatnoj mjeri su udaljena od kopna, odnosno određenog kontinenta. Primjer ovakvih arhipelaga su Havajska ostrva, Uskršnje ostrvo ili Ostrvo Amsterdam koje se nalazi u južnom dijelu Indijskog okeana.

Kontinentalni fragmenti odgovaraju zemljišnim masama koje su odvojene od kontinentalne mase usljed tektonskog pomjeranja. Primjer ovakvih arhipelaga su Ostrva Farallon na obali Kalifornije.

Kompleti ostrva nastalih blizu obale kontinenta smatraju se kontinentalnim arhipelazima kada su dio istog kontinentalnog pojasa. Primjeri ovakvih ostrva su ostrva koja se nalaze unutar unutrašnjeg prolaza u blizini Britanske Kolumbije.

## Također pogledajte 
* Geografija
* Tektonika ploča
* Ostrvska država

## Reference 
Kategorija:Ostrva

Kategorija:Okeanografska terminologija
Zatvor

[mini|desno|300px|Zatvor u [Kuala Lumpuru, Malezija]]
**Zatvor** je ustanova gdje se izvršavaju zatvorske kazne po pravosnažnoj i izvršnoj presudi suda. U zatvoru se osobama ograničava sloboda u onoj mjeri u kojoj je to neophodno da bi se svrha kažnjavanja ostvarila.

Zatvori se dijele na Kazneno popravne zavode i Okružne zatvore. Kazneno popravni zavodi se dijele na zavode zatvorenog tipa, zavod za žene i zavod za maloljetna lica. Svi zavodi (zatvori) se dijele, prema tipu obezbjeđenja, na zatvore zatvorenog, poluotvorenog i otvorenog tipa ili (i) imaju odjelenja zatvorenog, poluotvorenog i otvorenog tipa. Podjela zatvora i podjela odjeljenja unutar zatvora ima za svrhu individualizaciju zatvorske kazne.

Glavne službe u zatvorima su služba za obezbjeđenje i služba za prevaspitanje. Nauka koja se bavi zatvorskim sistemima naziva se penologija.

Lice koje izdržava zatvorsku kaznu naziva se osuđeno lice. Pored formalnog zatvorskog sistema u svakom zatvoru postoji i neformalni zatvorski sistem koji stvaraju osuđena lica.

## Također pogledajte 
* Pravo
* Uslovni otpust

## Vanjski linkovi 
Kategorija:Penologija
Kategorija:Pravosuđe
Kategorija:Zatvori